14. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 555 της 15/19 Ιουλ. 1949 Περί μειώσεως και καταργήσεως των υπέρ διαφόρων οργανισμών προσθέτων Φορολογιών επί των εισιτηρίων των πλοίων. Σελ. 66,02 Λαβόν υπ’ όψιν: 1)Τας διατάξεις του Ν.Δ. 630/1948 «περί κυρώσεως του από 7.12.47 Ν.Δ/τος «περί των υπέρ τρίτων προσθέτων φόρων». 2)Την υπ’ αριθ. Ε. 6646/49 πρότασιν του Υπουργού των Οικονομικών. 3)Την ανάγκην χορηγήσεως αυξήσεως επί της μισθοδοσίας των πληρωμάτων των επιβατηγών ακτοπλοϊκών πλοίων κατά 30% και την προς κάλυψιν ταύτης ανάγκην μειώσεως της υφισταμένης επιβαρύνσεως των πλοίων δια διαφόρων υπέρ τρίτων φορολογιών, 4)Την σχετικήν εισήγησιν επί του θέματος του Υπουργού της Εμπορικής Ναυτιλίας, αποφασίζει: 1)Τροποποιεί την υπ’ αριθ. ΙΙ. 5352 της 19 Σεπτ. 1947 κοινήν απόφασιν των Υπουργών Οικονομικών, Εσωτερικών, Εμπορικής Ναυτιλίας, Δημοσίων Έργων και Εργασίας και καθορίζει την υπέρ του Ναυτικού Απομαχικού Ταμείου φορολογίαν επί των εισιτηρίων επιβατών μεταφερομένων δια θαλάσσης εις 3,50% εξ ου 3% περιέρχονται εις το Ναυτικόν Απομαχικόν Ταμείον και 0,50% εις το Ταμείον Φυματικών Εργατών Θαλάσσης, καταργουμένης της φορολογίας υπέρ του Ταμείου Εκκαθαρίσεως Επιβατηγού Στόλου. 2.Καταργεί τας υφισταμένας φορολογίας, επί των εισιτηρίων επιβατών μεταφερομένων δια θαλάσσης, υπέρ των α)Ειδικού Ταμείου Μηχανημάτων Λιμενικών Έργων, β)Ταμείου Ασφαλίσεως Ναυτικών Πρακτόρων και Υπαλλήλων Οργανισμού Λιμένος Πειραιώς και Λιμενικών Ταμείων Κράτους, δ)Ελληνικής θαλασσίας Ενώσεως, ε)Λογαριασμού αποζημιώσεως λεμβούχων του Νόμ. 3685, ως και πάντα έτερον φόρον, τέλος ή δικαίωμα εισπραττόμενον υπέρ οιουδήποτε νομικού προσώπου, οργανισμού κλπ. επί των εισιτηρίων μεταφοράς δια θαλάσσης, πλην των υπέρ του Δημοσίου τοιούτων. 3)Εγκρίνει όπως αι τιμαί των μικτών ναύλων εισιτηρίων των επιβατών των δια θαλάσσης ταξειδευόντων, παραμείνωσιν ως έχουν σήμερον, της εκ της κατά τα’ ανωτέρω μειώσεως και καταργήσεως τελών διαφοράς περιερχομένης εις όφελος των ναυτιλιακών επιχειρήσεων προς κάλυψιν της εκ της κατά 30% αυξήσεως της μισθοδοσίας των πληρωμάτων προκαλουμένης επιβαρύνσεως. Εκδόσαν προς τούτο την υπ’ αριθ. 555 παρούσαν Πράξιν του. 27.Α.κ.12-14 Φόροι υπέρ τρίτων 